Carl Dietrich Hildisch

Carl Dietrich Hildisch (1867–1949) var en norsk industrileder og politiker for Quislings fascistparti Nasjonal Samling (NS) under andre verdenskrig.

Hildischs foreldre var tyske. Han var utdannet dr.ing. og var med på å starte Denofa (De-No-Fa) i 1912, men båndene til bedriften ble brutt i 1924. Hildisch var innom Nordisk Folkereisning og Nasjonal Samling tidlig på 1930-tallet, for så å bli aktiv i partiet igjen høsten 1940 etter den tyske okkupasjonen.Carl Dietrich Hildisch - Norsk krigsleksikon s. 170 Samme år kastet Josef Terboven, tysk rikskommissær i Norge, den lovlige ledelsen i Denofa og Lilleborg og innsatte Hildisch som selskapenes «forvalter».


Da Nasjonal Samling presset ut ledelsen i Norges Industriforbund i 1943, ble Hildisch utnevnt til ny president. Industriforbundet ble deretter drevet etter et fascistisk førerprinsipp, der presidenten fikk uinnskrenket makt. I 1943 ble han visepresident i Norges Næringssamband, NS' paraplyorganisasjon for norske næringslivsorganisasjoner.

Dietrich Hildisch fikk etterhvert problemer med skattemyndighetene etter å ha unnlatt å betale skatt av forvalterhonoraret han hadde fått av Denofa og Lilleborg. I 1944 inngikk Hildisch en avtale med NS-ledelsen, der han «donerte»  til Vidkun Quisling i bytte mot at myndighetene droppet skattesaken.

Hildisch ble arrestert i mai 1945 og var varetektsfengslet i to år. I juni 1949 ble det utferdiget tiltalebeslutning mot ham ved Eidsivating lagmannsrett. Han var da syk og sterkt svekket og døde før saken kom opp for retten. Hans eiendommer og innbo ble inndratt og solgt."Tiltalebeslutning", signert av riksadvokat Andr. Aulie, Oslo, 10.06.1949 og dagnoknotat (funnet posthumt) av Øyvor Hansson - "8.Mai", nr. 18, 30.09.1949, "8. Mai" 24.05.1950

 Referanser 
Didriksen (1987), side 125-126

Eksterne lenker


Kategori:Personer fra Horten kommune
Kategori:Norske næringslivsledere
Kategori:NS-politikere
Kategori:Nordmenn fra andre verdenskrig
Kategori:Medlemmer av Nasjonal Samling
Kategori:Personer begravet på Vestre gravlund